21.1. On vastutav võistluse läbiviimise eest vastavalt kehtivale dokumendile "Supermoto  võistlustingimused" ja võistlusjuhendile.  21.2. On kohtunikekogu esimees.  21.3. Kinnitab võistluspaiga üleandmis-vastuvõtmisakti.  21.4. Kontrollib võistluse läbiviimiseks vajaliku varustuse olemasolu ja korrasolekut.  21.5. Korraldab kohtunikele seminari.  21.6. Jälgib, et oleks tagatud võistlejate, pealtvaatajate ja kohtunike  ohutus.  21.7. Annab 24 tunni jooksul korraldajale üle võistlusprotokollid ja aruanded vastavalt EMFi  juhatuse poolt kinnitatud vormidele.  21.8. Eemaldab võistluselt kohtunikke, kes ei täida temale pandud kohustusi.  21.9. Muudab üksikute kohtunike otsuseid, kui on isiklikult veendunud nende otsuste  ebaõigsuses.  21.10. Eemaldab võistluselt võistlejaid, kelle võistlusrattad on muutunud võistluse käigus ohtlikuks nii võistlejatele kui ka teistele isikutele, ja kelle käitumine  ei vasta FIM- i spordikoodeksis sätestatule.  21.11. Katkestab võistluse, kui võistluse edasine käik seab ohtu võistlejate ja/või pealtvaatajate  elu või kui ei ole võimalik teha kindlaks võistlustulemusi.  21.12. Peakohtunikul võib olla asetäitja, kes täidab tema korraldusi, peakohtuniku äraolekul  tegutseb peakohtuniku õigustes.